NaiveNeuron/SloPal huggingface dataset:
J. Liška, poslanec: (2003-06-18):
Z. Martináková, podpredsedníčka NR SR: Prosím, prezentujme sa a hlasujme. (Hlasovanie.) Prítomných 116 poslancov, za návrh hlasovalo 97, proti 10 poslancov, zdržalo sa 7, nehlasovali 2. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. V rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení zákona č. 386/2002 Z. z. a ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov . Vládny návrh máte ako tlač 258, návrh na jeho pridelenie na prerokovanie výborom máte v rozhodnutí č. 246. Pán podpredseda vlády a minister financií, prosím, aby ste návrh zákona uviedli.
Kotleba, Marian, poslanec NR SR (2016-03-23):
Čo sa týka tej spomínanej dohody, viete veľmi dobre, že my sme namietali, že počet podpredsedov Národnej rady štyri je zbytočne veľký a že je to vec, s ktorou nesúhlasíme. Bolo mi povedané, že predtým na nejakom inom mieste bolo dohodnuté to, že nebudeme meniť tento počet. Ja nevidím dôvod, prečo by sme takúto vec nemohli spraviť, ktorá by bola v prospech všetkých. Viete veľmi dobre, že naša strana nemá absolútne žiadny záujem o miesto podpredsedu Národnej rady, preto to riešime ako apolitickú otázku, ako otázku, ktorá by mala byť v prospech všetkých a s ktorou by v podstate žiadna strana, ktorá hovorí o zoštíhľovaní štátu, nemala mať prečo problém. Ďakujem pekne.
Pellegrini, Peter, predseda NR SR (2015-02-18):
Pani poslankyňa Gabániová.
Hrušovský, Pavol, podpredseda NR SR (2011-03-29):
Hlasujeme o návrhu prerokovať zákon v treťom čítaní. (Hlasovanie.) 143 prítomných, 77 za, 1 proti, 63 sa zdržalo, 2 nehlasovali. Návrh sme schválili. Pristúpime k tretiemu čítaniu o návrhu. Otváram rozpravu, ktorú vyhlasujem za skončenú, keďže sa do rozpravy neprihlásil nik z prítomných poslancov. Pristúpime k hlasovaniu o návrhu zákona ako o celku. Gestorský výbor odporúča....
Paška, Pavol, predseda NR SR (2013-02-06):
Ďakujem. Prerušujem rokovanie o tomto bode programu. (Zaznievanie gongu.) Poprosím vás, dámy a páni, aby ste zaujali svoje miesta, budeme hlasovať o prerokovaných bodoch programu. Poprosím pani poslankyňu Pavlovičovú, aby uviedla hlasovanie o návrhu uznesenia k správe o reforme Spoločnej poľnohospodárskej politiky . Je to tlač 343.
Procházka, Radoslav, poslanec NR SR (2013-12-18):
Ďakujem, pán predseda. Vážené panie poslankyne, vážení páni poslanci, v celkovom pohľade vítam úsilie pána poslanca Hlinu o posun v legislatívnej ochrane spotrebiteľov, ale to sa dá prejaviť aj hlasovaním. Do rozpravy som sa prihlásil preto, aby som k užitočnému a dôležitému návrhu pána poslanca vzniesol niekoľko vecných, dobre mienených pripomienok. Takýmito návrhmi, ako je návrh pána poslanca, a viacerými ďalšími, ktoré sa už objavili v ostatných mesiacoch v pléne Národnej rady, riešime následky. Je potrebné ich riešiť, súhlasím, hneď. Ale zároveň si myslím, že je veľmi dôležité začať sa vážne zaoberať aj príčinami. A jednou z tých základných príčin, ak nie tou hlavnou, je nízka finančná gramotnosť spotrebiteľov a z nej vyplývajúca informačná asymetria medzi spotrebiteľmi na jednej strane a poskytovateľmi finančných služieb na strane druhej. Čokoľvek a akokoľvek sa do tej zmluvy napíše, je vždy dôležité myslieť aj na schopnosť spotrebiteľa rozumieť obsahu a dôsledkom napísaného. Práve preto som pred viacerými mesiacmi navrhol, aby pri spotrebiteľských zmluvách nad určitý objem bola zakotvená poučovacia povinnosť notára s úhradou na ťarchu poskytovateľa finančnej služby. Dostal som vtedy prísľub od pána ministra financií, že to síce v danom čase nepodporia, ale hneď na ďalšej schôdzi to zaradia do vládneho návrhu. No keďže mi ide o výsledok, nie o zásluhy, zobral som to s nádejou. Márne, nič nebolo a nič nie je dodnes. Predložený návrh pána poslanca Hlinu upravuje nový titul neplatnosti zmluvy a neobmedzuje sa na spotrebiteľské zmluvy a zároveň v osobitnom ustanovení určuje dátum, od ktorého sa aj na už uzavreté zmluvy uplatní nové ustanovenie, nový titul neplatnosti. Myslím si, že obe ustanovenia budú v ďalšom priebehu legislatívneho procesu potrebovať ľahkú úpravu technickej realizácie, nie podstaty. Ale za týmto účelom je nevyhnutné, aby tento návrh prešiel do druhého čítania a aby sme s riešením témy, ktorej sa týka, neotáľali, je naša povinnosť začať to riešiť hneď teraz. Ďakujem pekne.
Puci, Róbert, poslanec NR SR (2015-06-19):
Ďakujem pekne. Vážený pán predseda, pán minister, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 10. septembra 2015 a v gestorskom výbore do 11. septembra 2015. Pán predsedajúci, otvorte, prosím, rozpravu.
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 124, za 80, proti 18, zdržalo sa 22, nehlasovali 4. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie, takže do rozpravy sa neprihlásil nikto. Vyhlasujem všeobecnú roz.... (Reakcia z pléna.) Ale pán poslanec Kresák kričí, že nie. (Ruch v sále.) Vyhlasujem rozpravu za skončenú.
Hrnko, Anton, poslanec NR SR (2017-02-10):
Ďakujem, pán predsedajúci. Chce sa mi tak zvolať: O tempora, o mores! To je strašné, čo človek počúva, že myslí si, že chodil do školy, že sa všetko naučil, a ľudia, ktorí tu absolvovali omnoho väčšie a omnoho zaujímavejšie školy, idú školiť o tom, čo nemajú ani šajnu. Ale to nepatrí teraz momentálne na pána poslanca Beblavého. Ja by som mu chcel len povedať jednu vec, že, predovšetkým, to, čo bolo racionálne v jeho prejave, sa dalo povedať za 15 minút, ostatné bolo mlátenie prázdnej slamy a zdržovanie pánov poslancov a pani poslankyne od ďalšej užitočnej práce pre národ. Čo sa týka histórie, na Slovensku nikdy okrem dvoch krátkych období neexistovala situácia, že neboli stredné články samosprávy. Tie existovali už za Veľkej Moravy. Svätý Štefan ich v podstate obnovil. Keď si zoberieme tie prvé veľké župy, ako zvolenskú alebo nitriansku, to boli veľžupy, ktoré sú asi približne územne na tak prirodzených regiónoch, ktoré sú na Slovensku štyri a podľa tých by sa malo riadiť. Je tu podunajský región, považský región, pohronský región a potišský región a máme dve štatutárne mestá. To je ten asi prirodzený systém riadenia, kde sa dá skĺbiť historická organizácia, ktorá je aj v ľuďoch, s tou organizáciou, ktorá je potrebná pre modernú správu. Ako sa to dá urobiť? Treba sa pozrieť do Maďarska, ktoré ste náhodou nespomínali, ale tam to majú v podstate tieto historické župy spojené do racionálnych historických celkov. Majú tam župné mesta, napríklad Budapešť, a to je asi aj tak... (Prerušenie vystúpenia časomerom.)
Danko, Andrej, podpredseda NR SR (2024-01-19):
Poslankyňa Plaváková.
Hrušovský, Pavol, predseda NR SR (2011-10-18):
Panie poslankyne, páni poslanci, dovoľte, aby som vás privítal na treťom rokovacom dni 24. schôdze Národnej rady Slovenskej republiky a informoval vás o výsledku práve skončeného rokovania poslaneckého grémia, kde sme sa zaoberali ďalším postupom rokovania na 24. schôdzi Národnej rady Slovenskej republiky. Zhodne všetci predsedovia poslaneckých klubov považujú za dôležité výsledky, ktoré boli dohodnuté na poslaneckom grémiu, prerokovať ešte vo svojich poslaneckých kluboch, a preto budeme pokračovať v rokovaní o 10.00 hodine s tým, že vás predbežne chcem informovať, že program rokovania je zhodný so schváleným programom, ktorý sme schválili pred týždňom na úvod 24. schôdze s tým, že budeme prerokovávať najskôr vládne návrhy zákonov zaradené v prvom čítaní a podľa časového rozsahu, potrebného jednak na rokovanie a rozpravu o týchto bodoch programu, sme sa dohodli, že sa zíde opäť poslanecké grémium a budeme hľadať spôsob, ako dôstojne pokračovať ďalej, bez ohľadu na to, že zatiaľ lídri politických strán nenašli riešenie vzniknutej ústavnej krízy. Ale vítam dohodu, ktorá vzišla z rokovania poslaneckého grémia a chcem vás poprosiť, aby sme sa na desiatu hodinu vrátili do rokovacej miestnosti a budeme ako prvý bod prerokovávať návrh, ktorého predkladateľom bude pán minister zahraničných vecí, ktorý pôvodne bol schválený pod č. 88, po ktorom prerokujeme bod č. 89, ktoré sme pôvodne schválili na rokovanie na 13. októbra. Lehota uplynula, ale dôvod nie, preto panie poslankyne, páni poslanci, prosím o pochopenie, porozumenie a konštruktívny prístup v ďalšom priebehu rokovania 24. schôdze Národnej rady Slovenskej republiky. Toľko, čo som považoval za dôležité vám v tejto chvíli oznámiť. Prerušujem rokovanie do 10.00 hodiny. (Prerušenie rokovania o 9.00 hodine.) (Pokračovanie rokovania o 10.00 hodine.)
Zmajkovičová, Renáta, podpredsedníčka NR SR (2014-09-10):
Nech sa páči, pán minister, máte slovo.
Danko, Andrej, predseda NR SR (2018-11-27):
Ospravedlňujem sa ale za tú minútu meškania. Vážení páni poslanci, pristúpime k prvému bodu programu, ktorým je druhé čítanie o zákone zo 16. októbra 2018, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 1193. Dávam slovo spoločnému spravodajcovi z výboru pre verejnú správu a regionálny rozvoj poslancovi Kmecovi a prosím ho, aby informoval Národnú radu o výsledku prerokovania vráteného zákona vo výboroch.
Šimečka, Michal, podpredseda NR SR (2023-12-19):
Ďakujem pekne. Pani poslankyňa Števulová.
Paška Pavol, predseda NR SR (2013-09-04):
(Hlasovanie.) 147 prítomných, 143 za, 3 sa zdržali, 1 nehlasoval. Návrhy sme schválili. Pán poslanec Kamenický uvedie, poslanec Kamenický uvedie v prvom čítaní hlasovanie o vládnom návrhu zákona č. 431 o účtovníctve, je to tlač 666. (Hlasovanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony , tlač 666.)
Paška Pavol, predseda NR SR (2013-05-31):
(Smiech v sále.) (Hlasovanie.) 129 prítomných, 52 za, 26 proti, 49 sa zdržalo, 2 nehlasovali. Návrh sme neschválili. Pán poslanec Poliačik uvedie teraz v prvom čítaní hlasovanie o návrhu skupiny poslancov na vydanie ústavného zákona, ktorým sa mení a dopĺňa ústava, tlač 487. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 487.)
P. Paška, predseda NR SR: (2007-06-28):
(Hlasovanie.) 143 prítomných, 59 za, 68 proti, 15 sa zdržalo, 1 nehlasoval. Bod 33 sme neschválili.
M. Číž, podpredseda NR SR: (2007-09-20):
Takže budeme pokračovať v rozprave. Teraz... (Šum a hlasy v sále.) Pán poslanec Rafaj opäť požiadal o slovo.
Dubovcová, Jana, poslankyňa NR SR (2011-10-19):
Pán predseda, navrhujem, aby sme hlasovali o zákone ako o celku v znení schválených pozmeňujúcich a doplňujúcich návrhov s návrhom gestorského výboru návrh schváliť.
Laurenčík, Milan, podpredseda NR SR (2021-02-25):
Ďalším písomne prihláseným rečníkom do rozpravy je pán poslanec Stanislav Mizík, ktorému teraz odovzdávam slovo.
B. Bugár, podpredseda NR SR: (2003-10-22):
Pán minister, nech sa páči, môžete sa vyjadriť k rozprave. P. Rusko, podpredseda vlády a minister hospodárstva SR: Ja len na margo tých telekomunikačných poplatkov, pán poslanec. Ja to síce predkladám za pána ministra Prokopoviča, ale vo vzťahu k tomu zákonu jedno viem určite, že žiadne poplatky nikto nevyberá od vysielateľov v rámci licencií, teda od vysielateľov ani na základe vysielania zo zákona, ani na základe dodanej, resp. obdržanej licencie. Takže niežeby som považoval to ustanovenie za správne. Oni platia. A platia telekomunikáciám, ale jednorazové poplatky sa neplatia. V konečnom dôsledku je tam nejaký predpoklad pri predlžovaní licencií, ale nie je to ešte uzákonené. Takže to len na margo toho, aby sme nehovorili niečo, čo celkom nesúvisí, resp. nie je pravda. Ďakujem.
J. Laššáková, poslankyňa: (2008-11-04):
Ústavnoprávny výbor Národnej rady Slovenskej republiky prerokoval návrh vlády na skrátené legislatívne konanie na svojej 61. schôdzi dnešného dňa. Uznesením z dnešného dňa č. 507 odporúčal Národnej rade Slovenskej republiky súhlasiť s návrhom vlády na skrátené legislatívne konanie. Predniesla som informáciu, pán predseda, prosím, otvorte rozpravu.
Sulík, Richard, predseda NR SR (2011-07-06):
Ďakujem pekne. (Prerušenie rokovania o 11.45 hodine.) (Pokračovanie rokovania o 14.00 hodine.)
Kadúc, Miroslav, poslanec NR SR (2013-06-26):
Výborne. Tak ja sa pokúsim na to nadviazať. No, minimálne ja nie som zástancom štátnych podnikov, by som povedal, že ja som proti štátnym podnikom. Ale je tu nastavená nejaká koncepcia, nejaké historické, historické zriadenie, ktoré tie štátne podniky vytvorilo a udržiavalo. Ja si nedokážem predstaviť, že by sa teraz tá koncepcia mávnutím čarovného prútika len tak zmenila. Že by, že by tu štátne podniky neexistovali. A toto ani nebolo naším úmyslom. My sme chceli ísť, chceli sme dať taký návrh, ktorý by bol, ktorý by prispôsobil súčasnú situáciu alebo by upravil súčasnú situáciu tak, aby, aby, aby bola lepšia. Ja si fakt nedokážem predstaviť, že by, že by prišlo k privatizácii Lesov. To, to fakt, proste neviem si to predstaviť. A vy ste teda, ak som správne pochopil, libertarián a zároveň ste povedali, že, implicitne v jednej vete, že ste za to, nech sa to rozdelí, nech sa to sprivatizuje medzi viacerých vlastníkov. Ale potom nerozumiem tomu, ako zabránite tomu, aby sa tie podniky potom zlúčili do jedného veľkého, keď teda vlastnícke právo by malo byť v zásade neobmedzené. Čiže tuto si možno trošku odporujete. Spomenuli ste ešte kšeftovanie s funkciami. No. Opäť je tu ten istý princíp, aký tu je teraz. Aký, som hovoril, že máme tu koncepciu, do ktorej zasahujeme a ktorú chceme zmeniť. Opäť tu je nejaké menovanie, nejaké odvolávanie. Beriem, to riziko kšeftovania tam je. Ale je tu jeden obrovský rozdiel, ktorý, ktorý tu doteraz nebol, a to je zodpovednosť. Zodpovednosť tých ľudí za tie funkcie, ktoré vykonávajú. To tu doteraz nebolo. Ak toto bude, trúfam si povedať, že sa veci zmenia naozaj rapídne k lepšiemu.
Šeliga, Juraj, podpredseda NR SR (2020-04-28):
Ďakujem pekne. Pani poslankyňa Halgašová, nech sa páči. Ako ďalší sa pripraví pán poslanec Šutaj Eštok.
Danko, Andrej, predseda NR SR (2018-09-14):
Pán poslanec Senko s reakciou.
Holý, Štefan, podpredseda vlády SR (2021-05-13):
Vážený pán predsedajúci, vážené panie poslankyne, vážení páni poslanci, dovoľujem si vám uviesť vládny návrh zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, cieľom, ktorých je posilniť legislatívnu úpravu v oblasti kybernetickej bezpečnosti, pričom sa zameriava na posilnenie právomoci príslušných vnútroštátnych orgánov. Predmetom návrhu zákona je precizovanie niektorých definícií, úprava procesného postupu pri certifikácii kybernetickej bezpečnosti, ktorá vyplýva z nariadenia Európskeho parlamentu a Rady č. 2019/881 zo 17. apríla 2019 o agentúre ENISA a o certifikácii kybernetickej bezpečnosti informačných a komunikačných technológií a o zrušení nariadenia Európskej únie č. 526/2013, tzv. Aktu o kybernetickej bezpečnosti. Zavádza sa inštitút blokovania, jeho hmotnoprávna a procesnoprávna úprava a upravuje sa postavenie audítora kybernetickej bezpečnosti. V prílohe č. 1 zákona sa precizujú prevádzkovatelia niektorých služieb v podsektore Letecká doprava, v sektore Digitálna infraštruktúra a zo sektora Verejná správa sa vypúšťa podsektor Spravodajské služby v rozsahu Slovenská informačná služba a Vojenské spravodajstvo. Ďalší rozdiel oproti aktuálne platnej a účinnej zákonnej úprave spočíva v zmene poradia krokov pri využívaní akreditovanej jednotky CSIRT. Kým doposiaľ si ústredný orgán zriaďoval prioritne vlastnú jednotku CSIRT, čo je finančne podstatne nákladná činnosť. Podľa predkladaného návrhu zákona bude primárne využívať na základe zmluvy jednotky CSIRT už zriadené, a to národnú jednotku CSIRT v gescii Národného centra kybernetickej bezpečnosti pod NBÚ alebo Vládnu jednotku CSIRT pod ministerstvom investícií, regionálneho rozvoja. Návrh zákona preto v ďalších novelizačných článkoch upravuje niektoré súvisiace predpisy a to zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, zákon č. 351/2011 Z. z. o elektronických komunikáciách v znení neskorších predpisov a zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov. Ďakujem pekne za pozornosť a prosím o podporu.
Kondrót, Maroš, poslanec NR SR (2012-11-07):
Ďakujem pekne, pán predseda. V rozprave vystúpili dvaja páni poslanci. Pán poslanec Miškov podal návrh na vrátenie predmetného návrhu zákona, tak dajte, prosím, hlasovať o návrhu pána poslanca Miškova.
Raši, Richard, poslanec NR SR (2015-06-17):
Ďakujem pekne. Pán poslanec Novotný, ja sa vyjadrím len krátko. Veľmi oceňujem, že konečne po rokoch, čo spolupracujeme, ty ako opozičný alebo ja ako opozičný poslanec voči tebe, si pochopil, že tie návrhy, ktoré predkladáme, sú správne. A išiel som po Bratislave, videl som mnoho Ev, ktoré sa na mňa usmievajú, tak vravím, Vilo, Eva, podporovaním dobrých návrhov stúpa vaša šanca. (Povedané so smiechom.) Ďakujem pekne. (Potlesk.)
B. Bugár, podpredseda NR SR: (2004-02-03):
Otváram rozpravu o týchto dvoch bodoch. A pýtam sa, či sa hlási niekto do rozpravy ústne, keďže som nedostal žiadnu písomnú prihlášku pánov poslancov. Konštatujem, že nie je to tak. Vyhlasujem rozpravu za skončenú. A prerušujem rokovanie o tomto bode programu. Ďakujem, pán podpredseda vlády. Budeme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov . Vládny návrh zákona ste dostali ako tlač 449. Spoločnú správu máte v tlači pod č. 449a. Prosím teraz podpredsedu vlády a ministra spravodlivosti Slovenskej republiky Daniela Lipšica, aby vládny návrh zákona odôvodnil.
Klus, Martin, podpredseda NR SR (2019-10-23):
Ďakujem, pán poslanec. Na vaše vystúpenie registrujem štyri faktické poznámky. Pani poslankyňa Šebová.
Š. Kužma, poslanec: (2009-12-08):
Vždy keď hovoríme o problémoch s marginalizovanými skupinami, každý jeden odborník, ale aj politik povie, že treba začať od detí, treba začať od vzdelania. Aká je ale realita? V tých najzaostalejších osadách väčšina detí nenavštevuje reálne školskú dochádzku, mnohí z nich absolútne nedokončia ani základnú školu, nemajú žiadne sociálne návyky a sú v reálnej praxi neupotrebiteľní, lebo nemajú žiadnu kvalifikáciu. Asi so mnou bude každý súhlasiť, že tu je potrebná zmena. Tá zmena sa dá dosiahnuť dvoma spôsobmi. Jednak motiváciou, to tu máme, dokonca rodičom týchto detí platíme peniaze za to, že chodia ich deti do školy, čo, samozrejme, vyvoláva obrovské pobúrenie tej ostatnej komunity, ktorých deti rovnako chodia do školy a nikto im nič nedá. Ale na druhej strane okrem tejto motivácie, ak je neúčinná, potrebujeme aj druhú motiváciu, a to motiváciu obavy z reštrikcie. Podľa dnes platnej legislatívy žiak, ktorý vymešká 60 hodín neospravedlnených, a rodič o tom vie, tak je rodič stíhaný za priestupok a mal by zaplatiť pokutu. Výsledok je ale taký, že ak rodič dostane pokutu, tak vymáhanie tejto pokuty sa automaticky zastaví z dôvodu sociálnej núdze pokutovaného, a tým pádom absolútne nie je potrestaný. Čiže tento náš zákon je totálne neúčinný a je vlastne na smiech všetkým postihnutým. Keď to dieťa naďalej vynecháva školskú dochádzku, tak už dnes podľa platnej legislatívy by malo nastúpiť vlastne potrestanie, je to trestným činom. Je to zanedbávanie výchovy zverenej osoby, ale nie je nikde určené, kedy vlastne tento trestný čin nastáva. Máme okresy, keď je to po ďalších 50 hodinách, máme okresy kde po 100, 200 po 300, záleží na tom, ako si to vysvetlia orgány činné v trestnom konaní. Keď sme diskutovali so sociálnymi pracovníkmi, starostami, učiteľmi, ale aj policajtmi a prokurátormi, tak sme sa zhodli, alebo oni sa zhodli, že jedna vec, ktorá chýba, je tak ako pri priestupku určiť konkrétnu hodnotu vynechaných hodín, pri ktorých by došlo k trestnému činu. Čiže neprichádzame s ničím novým, neprichádzame s tým, že ľudia by mali byť trestaní za niečo, za čo doteraz neboli. Prichádzame len s tým, že spresňujeme množstvo vynechaných hodín. Nemôžeme len stále hovoriť, že musíme zmeniť situáciu tejto komunity, nemôžeme len stále hovoriť, že musíme začať od detí, nemôžeme len stále hovoriť o tom, že vzdelanie je rozhodujúce, a keď nebudú vzdelaní, vždy budú v tom sociálnom stave, ako sú dnes, a pritom absolútne nič neurobiť preto, aby sme to dosiahli. Tam, kde vidíme, a tí, čo chodia do týchto osád a prídu a v pracovný deň majú pocit, že sú prázdniny, lebo všetky deti sú doma a vidia, že pozitívna motivácia zlyhala, vám každý povie, že k tomu pozitívnemu je potrebné dať aj reštrikciu. Preto vás, pani poslankyne a páni poslanci, prosím, aby ste tento návrh podporili. Je veľmi dôležitý na to, aby sme otočili situáciu v komunite, ktorá sa veľmi prudko rozrastá a ktorej sociálna situácia sa zhoršuje. A zhoršuje sa práve preto, že väčšina jej členov nemá žiadnu kvalifikáciu, žiadne vzdelanie. Ďakujem.
Kolesík, Andrej, poslanec NR SR (2012-12-14):
Ďakujem, pani predsedajúca. Pán poslanec Lipšic, keď dochádzajú argumenty, tak veľmi rád zosmiešňujete, urážate, osočujete a zároveň strácate pamäť. Dovoľte mi, aby som vám pripomenul, aj kolegom najmä z klubu OĽaNO, kto boli členovia vlády Mikuláša Dzurindu v rokoch 2002 – 2006, ktorá sprivatizovala Slovenské elektrárne. Terajší poslanec Národnej rady, vtedajší premiér, pán Dzurinda, jeho podpredseda vlády pán Ivan Mikloš, ktorý tu sedí. Vy, pán Lipšic, ste boli podpredseda vlády, dokiaľ vás nevystriedala pani Žitňanská. Takisto členmi vlády boli aj pán Juraj Liška, pokiaľ ho nevystriedal terajší poslanec pán Fedor, europoslanec za SDKÚ pán Kukan, sociálne veci, aha-ho, Ľudovít Kaník. Toto sú všetko páni, ktorí sú dnes členmi Národnej rady, a bola to vláda Mikuláša Dzurindu, ktorá sprivatizovala Slovenské elektrárne! Keby ste takéto rozhodnutie vtedy neboli prijali, možno by veľa problémov, o ktorých dnes hovoríme, by sme my dnes nemuseli riešiť. Tak, prosím vás, aspoň buďte korektný a hovorte fakty tak, ako boli. (Potlesk.)
Sopko, Miroslav, poslanec NR SR (2018-11-29):
Ďakujem za slovo, pán predsedajúci. Chcem sa poďakovať za príspevok mojej poslaneckej kolegyni Soni Gaborčákovej, ktorá ho poňala naozaj vecne a išla do mnohých vecí viac do hĺbky, aby sme si naozaj uvedomili, aký závažný problém tu teraz riešime. Pretože tento problém sa nám postupne bude vracať. Mňa osobne pri dôvodovej správe k tomuto skrátenému legislatívnemu konaniu najviac zaujala veta, citujem: „Cudzinci prichádzajú hlavne do regiónov s nedostatkom pracovnej sily a poukazujú tak na nedostatočnú pracovnú mobilitu domácej pracovnej sily.“ Som z východu a často cestujem smerom východ – západ a sledujem ten nedostatok pracovnej mobility, keď vidím, ako ľudia od nás z východu odchádzajú pracovať, ale nie tu v rámci Slovenska, ale ďalej. Pretože pracovnú mobilitu môžeme rozlišovať na priestorovú a štrukturálnu. Priestorová práve súvisí s dochádzkou do zamestnania a tá štrukturálna so zmenou odboru a resp. rekvalifikáciou. Práve tých ľudí, ktorých stretávam, však mi všetci zhodne tvrdia, že pokiaľ sa nezmení miera mzdy na Slovensku, pokiaľ budú naozaj tie platy nižšie, ako sú v zahraničí, jednoducho nemajú dôvod meniť svoje rozhodnutie, aby tie svoje schopnosti, ktoré uplatňujú na svojich pracovných pozíciách, uplatňovali aj tu. A ďalší, ďalšia vec, na ktorú chcem upozorniť. Stúpa nám percento predčasného ukončenia školskej dochádzky v percentách. V roku 2016 7,4 na v 2017. roku 9,3. Budeme tu mať teda markantne ďalší problém, ako pracovať ďalej s ľuďmi, ktorí nedosiahnu ani len vzdelanie základnej školy, ako budeme s nimi, ďalej ich zapájať do pracovného trhu. Toto musíme... (Prerušenie vystúpenia časomerom.)
Bublavý, Dušan, poslanec NR SR (2014-10-21):
Pán kolega, my už na margo platov, my už niekoľko rokov asi debatujeme. A asi to musí byť, všeobecne sa treba ohlásiť, lebo naozaj za výkon volenej funkcie, to nie je plat, to je odmena. Aby ste si to raz a navždy zapamätali. A je potrebné sa pozrieť aj do svojich radov. A keď ste vládli naozaj vy a keď bol pán Bielik starostom, keď bol pán Ďurkovský starostom, pán Frešo je ešte aj županom a vy ste ho podporovali vo všetkých kampaniach a stáli ste mu za chrbtom a tá podpora bola všeobecná, vtedy sa o platoch nerozprávalo. Opäť sa stále len a len presviedčam, že ide o kus farizejstva. Prečo to tak stále musí byť, ja neviem. A asi vám to stále budem musieť pripomínať. A ja nechcem ani vášho predsedu spomínať, ale aj pán Figeľ bol ten človek, ktorý bral iné príjmy, a nie predseda vlády, premiér Fico alebo ministri, no všetci dokopy, celá vláda toľko nezarobila ako váš predseda. No vtedy ste sa nezapájali do diskusie, vtedy ste boli ticho. Tak prečo, prečo stále musíte naozaj na túto tému nejakým spôsobom reagovať? A ak je návrh o zníženie alebo teda udržanie platov, zmrazenie, tak ako to už prebieha niekoľko rokov, ja som štyri roky poslancom v Národnej rade a štyri roky to je stále, a či ste boli vy alebo my, stále to je to o tom, že sa zmrazovali platy. Ak mal niekto právo, tak, tak niekto, ten predrečník, lebo ten ešte, ešte nebol ani vo vláde, ani nikde, tak ten to môže kritizovať, ale nie vy.
Štefanec, Ivan, poslanec NR SR (2011-12-08):
Ďakujem pekne, pán predsedajúci. Ctené dámy, vážení páni, dovoľte mi, aby som uviedol bod voľba predsedu Najvyššieho kontrolného úradu Slovenskej republiky. Predseda Národnej rady v rozhodnutí č. 568 11. novembra 2011 konštatoval a poslancom Národnej rady oznámil, že funkčné obdobie predsedu NKÚ pána Jasovského a pani podpredsedníčky NKÚ pani Dobríkovej uplynie 9. februára 2012 a podpredsedu NKÚ pána Kočiša uplynie 21. marca 2012. Dňa 25. novembra 2011 bol doručený do podateľne Národnej rady návrh kandidáta na voľbu podpredsedu NKÚ za klub poslancov za SDKÚ – Demokratickú stranu, ktorý navrhuje inžinierku Zoru Dobríkovú. Pani Zora Dobríková pracuje v súčasnosti ako podpredsedníčka NKÚ aj dnes a dovolím si odôvodniť tento návrh preto, že vykonáva svoju funkciu kvalitne, kvalifikovane a zodpovedne. Preto si aj z tohto miesta dovoľujem požiadať vás, ctení kolegovia, o podporu tohto návrhu. Ďakujem pekne.
Glváč, Martin, podpredseda NR SR (2019-10-18):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Kvorkovi, nech sa páči.
Bublavý, Dušan, poslanec NR SR (2017-02-02):
Pani kolegyňa Remišová, predĺženie mandátu na päť rokov do volieb vyššieho územného celku prebehlo o 11.00. To nie je teraz predmetom nášho rokovania, ale ja si myslím, že je dostatok času, to je osem mesiacov na to, aby sme sa všetci – aj politické strany – pripravili do týchto volieb. V čom je krátkosť času? Veď osem mesiacov, ja si myslím, že to je primeraný čas na to, aby si politické strany pripravili kandidáta. A ak nemá politická strana vhodného, dobrého, silného a voliteľného kandidáta, tak nech spraví rozumnú koalíciu. Ja si myslím, že tu by sme sa nemali obávať, aby bol v prvom kole dobrý kandidát zvolený za župana. Len treba mať politickú zodpovednosť. A keď hovoríme stále Banská Bystrica, Banská Bystrica, veď Banská Bystrica bola zvolená v druhom kole. A prečo? Asi sme všetci, dajme si ruku na srdce, tomu pomohli. Ale nehádžte vinu na stranu SMER! A vy ste niekoľkokrát zaútočila na nášho predsedu, predsedu vlády Roberta Fica. Veď my sme dali kandidáta, len sa nenašlo dostatok voličov a vyhralo ĽS Naše Slovensko. No to nie je naša vina. Je to vina aj pravicových voličov. Takže nehádžme všetci na niekoho vinu. Buďme zodpovední a povedzme si, že sme to zavinili asi všetci, ale nie my, ktorí sme dali protikandidáta. A druhé kolo rozhodlo.
Pellegrini, Peter, predseda NR SR (2015-12-04):
Pani poslankyňa Vášáryová.
Hort, Milan, podpredseda NR SR (2011-06-28):
Pán poslanec, poprosím v budúcnosti naozaj reagovať na predrečníka, lebo ak priamou, pán poslanec, lebo ak priamou rečou oslovujete niekoho iného, on nemôže na vás reagovať. Treba rozprávať na predrečníka. Ale veď buďme trošku korektní. Pán poslanec Číž, nech sa páči.
P. Paška, predseda NR SR: (2009-09-16):
(Hlasovanie.) 137 prítomných, 130 za, 5 sa zdržali, 2 nehlasovali. Schválili sme návrh novely zákona č. 1 o Zbierke zákonov. Pán predseda výboru Mamojka uvedie v druhom čítaní hlasovanie o návrhu pani poslankyne Žitňanskej na novelu zákona č. 513 Obchodný zákonník, je to tlač 1117. (Hlasovanie o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov , tlač 1117.)
Tomáš, Erik, poslanec NR SR (2021-10-27):
Ďakujem. Kolegovia, ja si teda vážim, keď ma počúvajú len aj opoziční politici, pre mňa je to dosť a tú Európsku úniu neviem, či ste úplne správne pochopili, pretože ja, samozrejme, tiež tvrdím, že aj v tomto prípade Európska únia sa zachovala alibisticky, je to tak pre ňu typické, pretože jedna vec sú odporúčania a druhá vec naozaj aj konkrétne riešenia z jej strany, napríklad cez tie emisné povolenky, ako spomínal pán Mazurek, absolútne súhlasím. Ja som len vo svojom prejave povedal to, že máme tu odporúčania jednak od sociálnych partnerov z tripartity, konkrétnej, konkrétnych riešení, máme tu odporúčania konkrétnych riešení aj od Európskej únii... únie a my za štyri mesiace sme neboli schopní na Slovensku priať ani jedno to dynamické rýchle opatrenie, ktorým, ktoré by ľuďom alebo firmám pomohlo. Čiže uvádzal som iba odporúčania od rôznych, teda z rôznych strán a skupín a organizácií a o to tu išlo, hej. Čiže mám pocit, že chceme byť opäť na Slovensku múdrejší jak všetci ostatní, pritom uviedol som aj príklady krajín, ktoré to už dávno urobili, a my proste stále sme neurobili nič, stále len rokujeme, to rokovanie tripartity bolo pekne trápne, som počul, vôbec sa tam nič nevyriešilo a o to tu celé ide, že dokedy máme čakať, kedy už teda budeme počuť tie konkrétne riešenia. Takže len to som tým chcel povedať a uviesť príklady, že Európa sa hýbe a Slovensko, samozrejme, vykrúca žiarovky, čo je teda dosť málo.
Pfundtner, Edita, poslankyňa NR SR (2017-06-14):
Ďakujem pekne za slovo. Pani poslankyňa, dotklo sa ma, čo hovoríte o nejakých kolaborantoch. Viete vôbec niečo o mojej rodine? Asi nič. Mojej rodine čo nestihli zobrať na základe Benešových dekrétov a ktorých nestihli vysťahovať násilným spôsobom, tak stihli zobrať to málo, čo im zostalo, na základe komunistických zákonov. A áno, brat môjho dedka bol uväznený kvôli tomu, že nevstúpil do JRD, na základe násilnej kolektivizácie. Nikto z mojej rodiny nebol ani príslušníkom ŠtB a nebol ani členom komunistickej strany. Všetko, čo ste tu teraz pomenovali, že ako touto novelou alebo týmto návrhom ideme ničiť, mňa udivuje. Ja neviem, aký návrh ste si vy čítali. To ťaženie názorov v médiách a na sociálnych sieťach, to bolo pre mňa dosť prekvapujúce a čítala som tam množstvo konšpiračných teórií, ale najväčší blud, to, čo ste tu aj vy teraz vyprodukovali, to je absolútna bomba. Vy tu šírite informáciu, že my ideme kvôli nejakému politikovi, pánovi Babišovi v Čechách ovplyvniť až voľby parlamentné. Uvedomujete si, čo rozprávate? Prosím vás, prečítajte si ešte raz návrh zákona. A stojím si za tým, že správna rada, členovia správnej rady, nominovaní všetci politickou stranou SMER, vaším úhlavným nepriateľom, nie sú nedotknuteľní. Nie sú nedotknuteľní a majú byť odvolateľní aj v prípade, keď závažným spôsobom neplnia svoje povinnosti, ktoré im vyplývajú zo zákona. A nielen vtedy, keď náhodou šesť mesiacov neprídu do roboty. Ďakujem pekne.
Laurenčík, Milan, podpredseda NR SR (2022-02-22):
Pán poslanec Milan Mazurek, nech sa páči.
Sulík, Richard, predseda NR SR (2011-06-01):
Na faktické poznámky chce pani ministerka reagovať, nech sa páči.
Poliačik, Martin, poslanec NR SR (2014-11-09):
No treba povedať, že ako sa postupne posúva čas, tak aj zrejme kognitívne a mentálne kapacity niektorých členov parlamentu sa prudko znižujú. Ale skúsme sa stále venovať téme. Veľmi dobre si poukázal na to Zsolt, že tá mapa sa pomaličky kreslí, ja o tom budem hovoriť viacej aj vo svojom príspevku, ale zareagujem na to, čo si ty hovoril, že v momente, keď ten strach opadne z pár ľudí, tak sa môže začať tá skladačka, tá mozaika pomaly skladať, pomaly tie informácie do seba budú zapadať jedna do druhej. A preto som aj na začiatku hovoril, že myslím si, že SMER sa teraz bude báť naozaj každého nového dňa, lebo oni v zásade teraz nikdy nemôžu vedieť, že kedy sa tá mozaika vyskladá, kedy sa ten obraz scelí. A oni majú pred nami iba tú výhodu, že oni tú mapu už poznajú. A my len... (Reakcia z pléna.) Pán Kéry, dávajte si pozor na ústa, fakt si dávajte bacha na ústa.
Poliačik, Martin, poslanec NR SR (2013-12-04):
Nech sa páči.
Hrnčiar, Andrej, podpredseda NR SR (2018-05-25):
Pán poslanec Uhrík.
Bagačka, Michal, poslanec NR SR (2014-07-01):
Ďakujem. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: O bodoch 1 až 6 spoločne s odporúčaním gestorského výboru schváliť, ale upozorňujem, že v rozprave bol podaný komplexnejší pozmeňujúci návrh. Prosím, dajte hlasovať.
M. Číž, podpredseda NR SR: (2010-01-20):
Slovo má pani poslankyňa Tkáčová.
Kamenický, Ladislav, poslanec NR SR (2017-12-13):
Tým sme schválili návrh uznesenia č. 1 zo spoločnej správy. Teraz budeme hlasovať o uznesení č. 2, ktorým Národná rada Slovenskej republiky berie na vedomie rozpočet verejnej správy na roky 2018 až 2020. V uznesení bude uvedené, že Národná rada Slovenskej republiky žiada vládu Slovenskej republiky dôsledne zabezpečovať úlohy vyplývajúce zo schváleného štátneho rozpočtu na rok 2018. Táto požiadavka je obsiahnutá v časti V spoločnej správy. Dajte, prosím, hlasovať.
Laurenčík, Milan, podpredseda NR SR (2022-02-02):
To bol posledný príspevok vo všeobecnej rozprave, preto vyhlasujem rozpravu za skončenú a chcem sa spýtať, či navrhovateľ chce zaujať stanovisko k rozprave. Nechce. Pani spravodajkyňa? Prosím ešte, keby ste oznámili termín hlasovania o tomto návrhu zákona.
P. Hrušovský, predseda NR SR: (2003-01-14):
Panie poslankyne, páni poslanci, budeme pokračovať v rokovaní bodom programu, ktorého predkladateľom je za vládu Slovenskej republiky pán minister obrany Ivan Šimko, o návrhu na predĺženie pôsobenia ženijnej jednotky ozbrojených síl Slovenskej republiky v operácii Trvalá sloboda v Afganistane. Pán minister, máte slovo.
V. Veteška, podpredseda NR SR: (2005-01-20):
L. Polka, poslanec: Vážený pán podpredseda, vážený pán minister, dámy a páni, začnem radostnou správou, že budem veľmi stručný, keďže obsah môjho pozmeňujúceho návrhu exaktne už predniesol a odôvodnil pán kolega Kolesár. Ale vzhľadom na to, že som desať rokov strávil v Zbore národnej bezpečnosti a desať rokov v Policajnom zbore, je mojou morálnou povinnosťou podporiť tento pozmeňujúci návrh. Ide o ponechanie príslušníkov Policajného zboru a ďalších zainteresovaných Ozbrojených zložiek v jurisdikcii všeobecných súdov a nezaradiť ich do vojenskej jurisdikcie. Musím povedať, že sa hrdo hlásim k tomu, že som prešiel vojenskou justíciou, resp. spolupracujúcimi orgánmi, nemyslím tým kontrarozviedku, samozrejme, a naučil som sa tam veľmi veľa. Je faktom, že táto zložka našej armády skutočne patrí k elitnej profesionálnej zložke, vynikajúco organizovanej, fundovanej. A keby som nebol kategorickým a principiálnym odporcom činnosti Špeciálneho súdu, veľmi rád by som navrhol, že by títo ľudia v podstate automaticky mohli prejsť zo dňa na deň, z mesiaca na mesiac na tento súd. A myslím si, že by boli zárukou zákonnosti a efektívnosti konania pred týmto súdom. Ale to je vecou iných orgánov, aby s takýmto návrhom prišli a spolupracovali. Do roku 1990 bol Zbor národnej bezpečnosti jednotným, vojensky organizovaným ozbrojeným zborom. Z toho celkom logicky vyplývala jurisdikcia vojenskej justície. Plus to bolo isté, a by som povedal, sovietsky model, ktorý, bohužiaľ, až dodnes pretrváva, že máme podporučíkov, nadporučíkov a neviem koľko ďalších iných vojenských hodností a nevieme sa uskromniť s nejakými tromi, štyrmi policajnými hodnosťami, ale to sa, žiaľ, nedarí pretrhnúť. Skutočne nerozumiem, prečo by profesionálna armáda a jej vojenská zložka, justičná zložka sa mala nejakým spôsobom ingerovať do života ozbrojených, ale nie vojensky organizovaných zborov. Nedeliteľná vojenská právomoc, ktorá bola základnou bázou v Zbore národnej bezpečnosti a ktorá zakladala ten monolitický, monokraticky organizovaný systém, je dávno prekonaná a policajti sa dopúšťajú všeobecnej trestnej činnosti, bohužiaľ, v hojnom počte, predovšetkým toho nešťastného § 158, ale i ďalších a nijakej klasickej vojenskej trestnej činnosti vyplývajúcej z toho, že nosia zbraň alebo neviem aký dôvod. Preto by som vás skutočne chcel požiadať o podporu tohto pozmeňujúceho návrhu, ktorý uplatnil pán kolega Kolesár, ponechať policajtov v tých zložkách všeobecného súdnictva, kde patria. Argument, že sú prepojení, dámy a páni, ubezpečujem vás, že niet väčšej revnivosti než medzi okresnými sudcami a okresnými policajtmi. Ďakujem pekne za pozornosť. (Potlesk.)
Grendel, Gábor, poslanec NR SR (2023-12-13):
Ďakujem pekne za slovo. Pán poslanec Hlina, spomenuli ste Ladislava Bašternáka, takže nadviažem na túto časť vášho prejavu. Áno, Okresný súd Bratislava I. nariadil obnovu konania vo veci prepadnutia jeho majetku. Možno je dobré pripomenúť si ľuďom, kto je Ladislav Bašternák. Nie všetci, najmä možno mladí diváci vedia, o koho ide. Ladislav Bašternák bol „typický podnikateľ“, ktorý ryžoval na podvodoch s DPH v časoch, kedy strana SMER ovládala ministerstvo financií, Finančnú správu, Kriminálny úrad finančnej správy, Národnú kriminálnu agentúru, Prezídium policajného zboru a všetky jeho podvody prechádzali. Dokonca jeho bohorovnosť dosiahla až taký level, že keď spáchal dopravný priestupok a polícia ho prichytila, tak zdvihol telefón, zavolal nejakému policajnému funkcionárovi a ten policajný funkcionár potom vynadal hliadke, ktorá riešila dopravný priestupok Ladislava Bašternáka, aby mu dali pokoj, lebo je to náš človek. Vtedy sa dostalo do povedomia, keď sa o tom verejnosť dozvedela, o tomto incidente, odvtedy sa zaužívala v politickej komunikácii terminológia ´náš človek´. No a blížia sa Vianoce, takže náš človek si zaslúži vianočný darček. Nevieme, samozrejme, ako dopadne to súdne konanie o vrátení jeho majetku, ale ten vianočný darček minimálne v podobe toho, že sa obnoví konanie na Okresnom súde, dostal takto pod stromček.
Jurzyca, Eugen, poslanec NR SR (2017-03-21):
Ďakujem pekne. Aj ma, pán minister, trocha prekvapuje, čo ste čakali od duálneho vzdelávania. Vtedy sa tu v sále Národnej rady veľa o tom rozprávalo, polemizovalo. Vy predsa musíte chodiť po firmách a vidíte, koľko ľudí podnikateľom akože chýba a aká je ich kvalifikačná štruktúra. To vidíte, ak, ak nechodíte, ale predpokladám, že chodíte, tak sa to dá pozrieť aj, aj na titulkách našich denníkov, kde je vidno, čo robia ľudia napríklad zo Srbska. Že to nie sú džoby, na ktoré sa treba päť rokov pripravovať. Vôbec nie. Veľa je takých, že sa na ne netreba pripravovať. Čiže to je jedna poznámka k podstate toho spôsobu duálneho vzdelávania, aký bol u nás prijatý. To znamená, na úkor škôl by fabriky pripravovali žiakov a navyše ich potom zaviazali tak troška ako nevoľníkov k práci za ktovieakú mzdu pre tie firmy. Druhá poznámka sa týka iného zdroja informácií, z ktorého sa dalo verifikovať, čo asi možno očakávať od duálneho vzdelávania. Vzdelávanie, to je publikácia OECD Education at a Glance. A fakt vám to teraz do očí hovorím, že nech si už to niekto pozrie vo vláde, ak nie u vás, tak na IFP, aká je efektívnosť, návratnosť investícií do stredného školstva v krajinách, kde majú duálne vzdelávanie, Nemecko, Rakúsko, a kde ho nemajú. Fakt to treba pozrieť v záujme Slovenska. Nechcem v tomto bode politikárčiť. Ďakujem.
V. Veteška, podpredseda NR SR: (2005-02-08):
Vyhlasujem rozpravu za skončenú. Prerušujem rokovanie o tomto bode programu. A zároveň prerušujem rokovanie Národnej rady. Vyhlasujem obedňajšiu prestávku. Pokračovať v rokovaní budeme o 14.00 hodine hlasovaním o vládnom návrhu Trestného poriadku. Potom budeme hlasovať o prerokovaných návrhoch zákonov. Takže do 14.00 hodiny dovidenia a teraz dobrú chuť. (Prerušenie rokovania o 11.59 hodine.) (Pokračovanie rokovania o 14.03 hodine.)
Grendel, Gábor, podpredseda NR SR (2023-05-10):
Na vystúpenie pána Mičovského evidujem šesť faktických poznámok. Končím možnosť prihlásiť sa s ďalšími. Ako prvý pán poslanec Miroslav Suja.
Kollár, Boris, predseda NR SR (2021-09-16):
Kolegovia, ospravedlňujem sa, trošku som sa zarozprával a som si neuvedomil, že už sme mali dávno začať. Takže pristúpime k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Návrh zákona má parlamentnú tlač 575. Spoločná správa výborov má tlač 575a. Dávam slovo pani poslankyni Vladimíre Marcinkovej, aby návrh zákona odôvodnila. (Pauza. Predsedajúci prijal telefonát.) Pani poslankyňa tu neni a pod zákon je podpísaný aj pán Ledecký, takže poprosím. Alebo pán Dostál. (Poslanec Dostál prišiel k predsedajúcemu, niečo mu hovoriac.) Máme ten pozmeňovák. (K predsedajúcemu prišla poslankyňa, znova aj poslanec Dostál a komunikujú s ním.) Dobre. Nasleduje druhé čítanie o návrhu skupiny poslancov na vydanie zákona, ktorým sa mení zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Návrh zákona je pod tlačou 576. Spoločná správa výborov má tlač 576a. Dávam slovo pani poslankyne Anne Zemanovej, aby návrh zákona odôvodnila. (Pauza pre neprítomnosť predkladateľky. Reakcie z pléna.) Prerušujem schôdzu do zajtra rána do deviatej. Ďakujem. (Prerušenie rokovania o 17.46 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 75
Grendel, Gábor, podpredseda NR SR (2022-03-30):
Vážené panie poslankyne, vážení páni poslanci, otváram deviaty rokovací deň 60. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Anna Andrejuvová, pán poslanec Ľudovít Goga, pán poslanec Jozef Hlinka, pán poslanec Igor Kašper, pán poslanec Maroš Kondrót, pán poslanec Peter Kremský, pán poslanec Ján Mičovský, pán poslanec Peter Pellegrini, pán poslanec Richard Takáč, pani poslankyňa Jarmila Vaňová, pani poslankyňa Jana Vaľová, pani poslankyňa Petra Krištúfková. O ospravedlnenie z dôvodu práceneschopnosti požiadala pani poslankyňa Ľubica Laššáková a z dôvodu služobnej pracovnej cesty sa ospravedlnila pani poslankyňa Jana Bittó Cigániková. Panie poslankyne, páni poslanci, v mene troch poslaneckých klubov, za OĽANO, SME RODINA a SaS, podávam návrh na vypustenie bodov 24 až 27 a 94 z programu 60. schôdze s tým, že tieto návrhy budú zaradené do návrhu programu schôdze Národnej rady so začiatkom od 26. apríla. Ide o vládne návrhy zákonov o územnom plánovaní, tlač 830, o výstavbe, tlač 831, o novelu zákona č. 575/2001 o organizácii činnosti vlády, tlač 832, ďalej o vládny návrh zákona o zmene a doplnení niektorých zákonov v súvislosti s novými sídlami a obvodmi okresných súdov, tlač 849, a o opakovanú voľbu člena Rady Slovenského pozemkového fondu, tlač 954. Je všeobecný súhlas? (Reakcia pléna.) Nie je. Takže dávam hlasovať. Prosím, prezentujme sa a hlasujme. (Hlasovanie.) Prítomných 76 poslancov, za 64, proti 8, zdržali sa 2, nehlasovali 2. Konštatujem, že sme tento návrh schválili. Preto teraz... (Ruch v sále.) Poprosím o pokoj v sále. Prerušujem rokovanie 60. schôdze do 11. hodiny. Pán poslanec, pokoj! Takže prerušujem schôdzu, hneď vám dám slovo, pán poslanec, do 11. hodiny, kedy pristúpime k hlasovaniu o šiestich prerokovaných bodoch programu. A ešte s procedurálnym návrhom pán poslanec Peter Pollák. Päť.
Blanár, Juraj, podpredseda NR SR (2021-09-16):
Ďakujem, pán spravodajca, môžete zaujať miesto vám určené. Otváram všeobecnú rozpravu, do ktorej som nedostal žiadnu písomnú prihlášku. Preto dávam možnosť prihlásiť sa ústne. Kto má tak záujem urobiť, môže. Konštatujem však, že nikto sa neprihlásil ani ústne do rozpravy, preto vyhlasujem všeobecnú rozpravu za skončenú. Predpokladám, že ani navrhovateľ, ani spravodajca nemajú záujem, keďže rozprava neprebehla, sa vyjadriť. Takže prerušujem rokovanie o tomto bode programu. A pristúpime k ďalšiemu bodu programu, ďakujem, pán spravodajca. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov , pod parlamentnou tlačou 657 a návrhom na pridelenie výborom v rozhodnutí č. 679. Opäť poprosím pána ministra, aby tento vládny návrh predniesol snemovni, nech sa páči.